संक्षेप करने के लिए दस्तावेज़: संस्कृति और पर्यावरण मंत्रालय इस सवाल के जवाब की तलाश में रिसर्च कराने जा रहा है. 

टाइम्स ऑफ़ इंडिया की रिपोर्ट के मुताबिक़ सुप्रीम कोर्ट में जस्टिस एमबी लोकुर और दीपक गुप्ता की बेंच ने हाल ही में ये कहा था कि ताजमहल का रंग पहले पीला था और फिर अब भूरा और हरा हो रहा है. 

सरकार ने अब ये कहा है कि वैज्ञानिक जांच से ताजमहल के संगमरमर के वास्तविक रंग का पता लगाया जाएगा और सुप्रीम कोर्ट को इसकी जानकारी दी जाएगी.  

अलगाववादियों से महबूबा की अपील

जम्मू और कश्मीर की मुख्यमंत्री महबूबा मुफ़्ती ने रविवार को अलगाववादियों से रमज़ान के सीज़फायर और केंद्र की तरफ़ से बातचीत की पेशकश का सकारात्मक प्रतिक्रिया देने की अपील की है. 

इंडियन एक्सप्रेस की ख़बर के मुताबिक़ मुख्यमंत्री महबूबा ने अपनी अपील में कहा कि 'ऐसे मौके हर रोज़ नहीं आते.'  

अख़बार ने सूत्रों के हवाले से लिखा है कि केंद्र सरकार 'घाटी के भटके हुए नौजवानों को मुख्यधारा में लाने के लिए' ठोस कदम उठाने की योजना पर काम कर रही है.

रजनीकांत को 'काला' के लिए चेतावनी

पत्रकार जवाहर नादर ने रजनीकांत की आने वाली फ़िल्म 'काला' की टीम पर अपने पिता की नकारात्मक छवि पेश करने का आरोप लगाया है. 

डेक्कन क्रॉनिकल अख़बार की रिपोर्ट के मुताबिक़ इस फ़िल्म में रजनीकांत मुंबई में एक तमिल गैंगस्टर का रोल प्ले कर रहे हैं. इसकी कहानी के बारे में कहा जा रहा है कि ये वास्तविक जीवन पर आधारित है.

पत्रकार जवाहर नादर का कहना है कि काला की कहानी उनके पिता एस थिरावियम नदार की ज़िंदगी पर आधारित है. उन्होंने काला की टीम से माफी मांगने के लिए कहा और ऐसा न करने की सूरत में 101 करोड़ रुपये का मानहानि का मुक़दमा करने की चेतावनी दी है.

सेना के बजट का मुद्दा

भारतीय सेना ने सरकारी ऑर्डिनेंस फ़ैक्ट्रियों से अपनी खरीदारी में कटौती करने का फ़ैसला किया है. 

बिज़नेस अख़बार इकोनॉमिक टाइम्स की रिपोर्ट के मुताबिक़ ऐसा फ़ैसला ये सुनिश्चित करने के लिए किया गया है ताकि लड़ाई की फौरी ज़रूरत पड़ने पर गोलाबारूद खरीदने के लिए पैसा बचाया जा सके.  

आर्मी को ऑर्डिनेंस फ़ैक्ट्रियों से होने वाली सप्लाई को 94 फीसदी से कम करके 50 फीसदी किए जाने का प्रस्ताव है क्योंकि गोलाबारूद की आपातकालीन ज़रूरतों के लिए केंद्र सरकार ने सेना को अतिरिक्त बजट नहीं मुहैया कराया है. 

रिपोर्ट ये कहती हैं कि इस कदम से सेना के जवानों को...\nसंक्षेप उसी भाषा में जिसमें दस्तावेज़ है:
किस रंग का है ताजमहल?